USS «Bonhomme Richard» (LHD-6)

USS «Bonhomme Richard» (LHD-6) var et amerikansk amfibiekrigsskip i tjeneste i U.S. Navy fra 1998 til 2020. «Bonhomme Richard» tilhørte Wasp-klassen og ble bygget av Ingalls Shipbuilding mellom 1995 og 1997. Mannskapet besto av 66 offiserer og 1 004 matroser.

Hovedoppgaven var å forflytte og ilandsette en bakkestyrke på 1 700 soldater fra U.S. Marine Corps med våpen og utstyr.

Skipet hadde en intern våtdokk på 81 × 15,2 × 8,5 meter, med rom til tre landgangsfartøyer av typen LCAC eller 40 amfibiske stormpanservogner av typen AAV, i tillegg til 21 AAV på bildekket. Skipets flydekk hadde ni helikopterlandingsplasser. Skipet inneholdt et lasarett med 64 sengeplasser og seks operasjonssaler.

Sommeren 2020 ble «Bonhomme Richard» rammet av brann mens det undergikk vedlikehold i Naval Base San Diego. Det tok fire dager å slukke brannen, der 63 soldater og sivile ble skadet. I november 2020 besluttet U.S. Navy at skipet skulle skrotes.

Bilder

Referanser

Eksterne lenker
 

Bonhomme Richard
Bonhomme Richard LHD6
Artikler i sjøfart-prosjektet